
Sülysáp Város Önkormányzata Képviselő-testületének

2017. január 26-án tartandó munkaterv szerinti ülésére

8. napirendhez
Tárgy: Polgármesteri Hivatal strukturális fejlesztése és bérrendezése
Tisztelt Képviselő-testület!

Decemberi ülésén a Képviselő-testület a Polgármesteri Hivatal beszámolójának tárgyalása kapcsán feladatba adta, hogy készüljön egy összefoglaló, illetőleg javaslattétel a Polgármesteri Hivatal létszám- és bérproblémáival kapcsolatosan, azok megoldására.

I. Létszámkérdések
A Sülysápi Polgármesteri Hivatal állományi adatai jelenleg a következők:
	
	felsőfokú végzettségű
	középfokú végzettségű
	összesen

	vezető
	3
	0
	3

	ügyintéző
	9
	10
	19

	köztisztviselő
	12
	10
	22


[A köztisztviselőkön kívül 2 fő, a Munka Törvénykönyvének hatálya alá tartozó hivatalsegéd van a hivatal állományában, akik nem képezik az elismert hivatali létszám részét, bérük kvázi dologi költségként számítandó (számvitelileg természetesen nem, csak strukturálisan).]
A Polgármesteri Hivatalok dolgozói, azaz a köztisztviselők alkalmazandó létszámát kapcsolatosan szakmai jogszabály nem határozza meg, azonban a Költségvetési törvény évről évre tartalmazza az elismert köztisztviselői létszámot, amely nyilvánvalóan valamilyenfajta, az önkormányzatokhoz telepített hatáskörökből eredő feladatok mennyiségből kiinduló számításon alapul.

A Magyarország 2017. évi központi költségvetéséről szóló 2016. évi XC. törvény szerint az elismert hivatali létszámot a lakosságszám alapján kell arányosan megállapítani a törvényben megadott alapadatokból.

Önálló hivatal esetében az 5001-10 000 főig terjedő lakosságszámú városok minimális köztisztviselői létszáma 19 fő, maximális köztisztviselői létszáma pedig 26 fő. A 2016. évi 8240 fős lakosságszámmal számolva arányosan ez 23,54 fős elismert köztisztviselői létszámot jelent.

Látható tehát, hogy már az elismert létszámnál is 1,5 státusszal kevesebbel működünk, ráadásul a törvény nem veszi figyelembe a helyi sajátosságokat, ami nyilvánvalóan nem is lenne lehetséges azon a szinten, ugyanakkor a fenntartó ezek mérlegelését – véleményem szerint – nem mellőzheti a hivatali létszám megállapítása során.
E vonatkozásban talán mindenki számára érzékelhető például, hogy önkormányzatunk fejlesztési és beruházási aktivitása kiemelkedik a környező települések, de a hasonló volumenű városok közül, ami nem csak a beruházási vonalon jelent többletfeladatokat, és tesz szükségessé gyors reagálást, hanem növeli pl. a pénzügy munkafeladatait is. 
Emellett, bár talán már közhelyszerű, de itt is meg kell említenünk a településünk történelmi adottságait, azaz, hogy három településrészből áll össze, és kb. 8 km hosszan nyúlik el. Ez az intézményeink működtetésében is többletfeladatokat jelent.

Meg kell még említeni még azt a problémát is, hogy a település fekvésénél fogva nem a járási központunk az ingázó lakosság szokásos napi úti célja, ebből adódóan hiába lett számtalan hatáskör a járásokhoz vagy oda is telepítve, a lakosság továbbra is helyben intézi ezeket az ügyeket (pl. lakcímbejelentés, építésügyben tájékozódás stb.)
Mindezek önmagukban is arra mutatnak, hogy a törvényben elismert köztisztviselői létszámot inkább felülről kell megközelítenünk ahhoz, hogy reális módon fedjük le a munkaterheket.
Konkrét problémák a feladatellátás következő területein állnak fenn:

1. Vagyonkezelés, -nyilvántartás (ingatlanok, eszközök nyilvántartása, kiadása, nyomon követése, leltározása stb.) nem megfelelően működik a létszámhiány miatt, ami súlyos problémát jelent, és a gyakorlatban is nehézségeket okoz pl. a tervezésben, működtetésben. Legrövidebben úgy fogalmaznám meg, hogy jelenleg nincs „gazdája” a területnek. Mivel jelenleg is végezzük itt-ott megosztva ezeket a feladatokat, további 0,5 státuszt látnék szükségesnek itt. (+0,5 státusz)
2. Humánerőforrás területén csak az égető feladatokat tudják csak ellátni a kollégák, a személyi anyagok megfelelő összeállítására, a szabályzatok szükséges nyomon követésére nincs kapacitás. Változó, de a közfoglalkoztatottakkal együtt 130-150 fő körüli munkavállaló személyi ügyeit jelenleg 1,5 státuszon intézzük. Szakmai állásfoglalás szerint 100 főre 1-1,5 státusszal kell számolni. Figyelembe véve, hogy a közfoglalkoztatottaknál, vagyis a fenti dolgozói létszám több mint felénél folyamatos a fluktuáció és rengeteg a távollét, inkább a 1,5 fő /100 fő a reális arány, tehát ez a feladat is 2 teljes státuszt igényelne. (+0,5 státusz)
3. A beruházás területén 1 fővel dolgozunk, ami önmagában is kevés, azonban szabadság, betegség esetén már szinte leáll ez a terület, illetőleg polgármester, alpolgármester úrnak vagy a jegyzőnek kell beállni a sürgős feladatok ellátására, ami véleményem szerint egy ekkora településen nem lehet elfogadható megoldás, legalább fél státuszban további munkaerő lenne szükséges. (+0,5 státusz)
4. Amint már a beszámolónkban is olvasható volt 6042 adózóval kapcsolatos feladatokat 2 kolléga látja el (ugyanannyi, mint pl. a 4500 fő körüli lakosságszámú Kókán). Ráadásul a helyi adók bevezetése óta bevezetésre került az ebrendészeti hozzájárulás és a mezőőri járulék is, de a létszám nem változott. Ennek ellenére a jelenlegi adóügyi ügyintéző kollégák nagyon sokat dolgoznak, rengeteget tesznek az adóbeszedés hatékonysága érdekében (amit jól mutat pl., hogy a tavalyi helyi iparűzési adó bevételünk 150 millió Ft körüli lett). A jogszerű és hatékony adóztatás érdekében 3, de legalább 2,5 státuszt szükségesnek látnék ezen a területen. (+0,5 státusz)
5. Végezetül 2013-ban annak a reményében (és szinte ígéretében), hogy az anyakönyvi és a lakcímnyilvántartási ügyek teljes egészében átkerülnek a járási hivatalokhoz, az anyakönyvvezetőhöz helyeztük a hagyatéki ügyeket is, azonban a mai napig sem történt előrelépés ezen a területen, a munkateher változatlan, folyamatos túlmunkát kíván a kolléganőtől. Itt szintén hiányzik kb. 0,5 státusz, azonban csakúgy mint a pénzügyes, jelenleg az anyakönyvvezető is hiányszakma, tehát fontos, hogy meg tudjuk őrizni a kollégát. (+0,5 státusz) 
E fentiek alapján látható, hogy 2,5 státuszra lenne még szükség a jogszerű, gördülékeny és hatékony működéshez, ezért azzal a kérelemmel fordulok a Tisztelt Képviselő-testülethez, hogy legalább plusz 2 státuszt biztosítson a Polgármesteri Hivatal számára.
Természetesen nem fél-fél állásokra szeretnénk felvenni az új kollégákat, hanem belső átszervezéssel teljes munkaidős új álláshelyeket hoznánk létre. Amennyiben a Tisztelt Képviselő-testület biztosítja számunkra ennek a lehetőségét, a következő ülésre átdolgozásra kerül a Polgármesteri Hivatal SZMSZ-e, amiből az új struktúra már látható lenne.
II. Bérkérdések
Mint látható volt a fentebbi táblázatban, ügyintézőink fele középfokú végzettségű, ha pedig a vezetőket figyelmen kívül hagyjuk, a középfokú végzettségű ügyintézők vannak többen.

Amint már többször elhangzott testületi üléseken is, ez rendkívül nagy problémát jelent főleg a hiányszakmákban (könyvelő, anyakönyvvezető, akik nálunk mind középfokú végzettségűek). 
Az önkormányzati hivatalokban szinte minden ügyintézői pozíció betölthető középfokú végzettséggel. Ezek a kollégák ugyanolyan szorgalmasak, és szinte azonos szintű teljesítményt mutatnak fel, mint a felsőfokú végzettségűek, azonban az, hogy a köztisztviselői bértábla eleve aránytalan, ráadásul évek óta nem követi a minimálbér, illetőleg a közalkalmazotti bér időközbeni változásait, méltatlan helyzeteket teremt.

Csak néhány példa ennek szemléltetésére:
1. A táblázat alapján a felsőfokú bér cca. 1,75-szöröse a középfokúnak, ami a munkateher szempontjából aránytalan, főként, ha két kolléga ugyanazt a feladatot végzi.
2. Egy kezdő középfokú végzettségű köztisztviselő táblázat szerinti bruttó bére 69.200 Ft lenne, a táblázat alapján 35 év munkaviszonnyal érné el a jelenlegi garantált bérminimumot (a felsőfokú kollégák is csak 8 év jogviszonnyal, ami szintén elgondolkodtató).
3. 2017-ben egy óvodai dajka bruttó bére 172.500 Ft, egy könyvelő esetleges képzettségi pótlékkal és a 20 %-os illetménykiegészítéssel együtt is csak 176.500 Ft-ot kap (többletet csak az évi bruttó 200 ezer forintos cafetéria jelent).

A Polgármesteri Hivatal 2017-re számított bérei a Képviselő-testület által egyöntetűen biztosított 20 %-os illetménykiegészítést figyelembe véve:
	Köztisztviselő
	2017-re számított bruttó bér (Ft)
	Javasolt bruttó bér (Ft)


	1. középfokú ügyintéző
	161 000
	180 000

	2. középfokú ügyintéző
	161 000
	180 000

	3. középfokú ügyintéző
	161 000
	180 000

	4. középfokú ügyintéző
	161 000
	180 000

	5. középfokú ügyintéző
	161 000
	180 000

	6. középfokú ügyintéző (pótlékkal, hiányszakma)
	176 460
	215 500

	7. középfokú ügyintéző (pótlékkal, hiányszakma)
	176 460
	215 000

	8. középfokú ügyintéző (pótlékkal, hiányszakma)
	176 460
	215 500

	9. középfokú ügyintéző (pótlékkal, hiányszakma)
	176 460
	215 500

	10. középfokú ügyintéző
	185 520
	185 520

	11. középfokú ügyintéző (pótlékkal)
	199 650
	199 650

	12. felsőfokú ügyintéző
	200 594
	250 000

	13. felsőfokú ügyintéző
	215 667
	250 000

	14. felsőfokú ügyintéző
	217 986
	250 000

	15. felsőfokú ügyintéző
	241 176
	250 000

	16. felsőfokú ügyintéző
	241 176
	250 000

	17. felsőfokú ügyintéző
	241 366
	250 000

	18. felsőfokú ügyintéző
	265 526
	265 526

	19. felsőfokú ügyintéző
	278 280
	278 280

	20. irodavezető
	324 660
	350 000

	21. irodavezető
	347 850
	370 000

	22. jegyző
	454 139
	454 139

	Összesen:
	4 924 430
	5 364 615

	
	100 %
	109 %


Összefoglalva kérem a Tisztelt Képviselő-testületet, hogy a Polgármesteri Hivatal részére 2 plusz státuszt, valamint átlagosan 9 %-os béremelést biztosítani szíveskedjen. Ez a változtatások hiányában 62 158 000 Ft-os bértömeg helyett 73 508 000 Ft-os bértömeget (+ járulékok, egyéb juttatások) jelent.

Mindezek alapján kérem az előterjesztés szíves megtárgyalását, és döntésük meghozatalát.

…/2017. (I. 26.) ÖKT határozati javaslat

Sülysáp Város Önkormányzatának Képviselő-testülete 

1./ a Sülysápi Polgármesteri Hivatal köztisztviselői létszámát 24 státuszban állapítja meg, 
2./ a 2017. évi költségvetésben átlagosan 9 %-os béremelést biztosít a Polgármesteri Hivatal részére, 
3./ felkéri és felhatalmazza a jegyzőt a szükséges intézkedések megtételére.

Határidő: azonnal

Felelős: jegyző 

Sülysáp, 2017. január 20.

dr. Tóth Krisztina s.k.


jegyző
� Csak tájékoztató jellegű javaslat a javasolt béremelés arányának megállapításához, munkavállalónként egyedi bérmegállapítás szükséges.

